Gros Mornen kansallispuistoGros Mornen kansallispuiston sijainti

|  |  |
| --- | --- |
| Sijainti | 
Newfoundland, Kanada |
| Lähin kaupunki | 
Corner Brook, Newfoundland ja Labrador |
| Pinta-ala | 
1 805 km² |

Hallinto| Tyyppi | 
Kanadan kansallispuistotView and modify data on Wikidata  |
| Perustettu | 
1973 |
| Kävijämäärä | 
120 000  |
| Hallinto | 
Parks Canada |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Gros Mornen kansallispuisto** on kansallispuisto Kanadassa Newfoundlandin länsirannikolla. Vuonna 1973 perustettu puisto on laajuudeltaan 1 805 km², ja se on ollut vuodesta 1987 lähtien Unescon maailmanperintöluettelossa evoluutiohistoriallisen merkityksensä ja ainutlaatuisten maisemiensa ansiosta.

Puisto on saanut nimensä Newfoundlandin toiseksi korkeimmasta vuoresta, joka on 806 metriä korkea. Gros Morne kuuluu Long Range -vuoriketjuun, joka on Appalakkien erillinen jatke. Long Range on kulunut jäänne 1,2 miljardia vuotta vanhasta vuoristosta.

Geologia
--------

Harold Williamsin kuuluisaksi tekemät kivimuodostelmat käsittävät merenkuorta ja vaipan kiviainesta, jotka ovat tulleet näkyviin laattatektoniikan obduktioprosessissa. Lisäksi alueelta löytyy sedimenttikivilajeja ordovikikaudelta, graniittia prekambriselta kaudelta ja magmakiveä paleotsooiselta maailmankaudelta.

Western Broon Pond on makeavetinen vuono, jonka jäätiköt kaiversivat viimeisimmän jääkauden aikana noin 25 000–10 000 vuotta sitten. Jäätiköiden sulettua jäämassojen painama maa alkoi kohota ja katkaisi vuonon suun. Sen jälkeen 30 kilometriä pitkä vuono täyttyi makealla vedellä. Vuonon vesi on erittäin puhdasta. 

Gros Mornen kansallispuistossa on alue, joka näyttää enemmän hedelmättömältä aavikolta kuin tyypilliseltä Newfoundlandilta. Tämä johtuu peridotiitista, jonka epäillään nousseen pintaan maan vaipasta useita satoja miljoonia vuosia sitten mannerlaattojen törmäyksen seurauksena. Peridotiitista puuttuvat ne ravinteet, joita tarvitaan kasviston elättämiseen, mistä johtuu seudun hedelmätön ulkonäkö. Kivessä on todella vähän kalsiumia, paljon magnesiumia ja myrkyllinen määrä raskaita metalleja. Kiven ruskeahko väri johtuu suuresta määrästä rautaa.

Luonto
------

Rannikolla on kuusi- ja palsamipihtametsiä, joita mereltä tulevat myrskyt ja tuulet kuluttavat.

Kansallispuiston villieläimiin kuuluvat kanadanilves, mustakarhu, karibu ja voimakkaasti kasvava hirvipopulaatio. Rannikkoalueella elää valaita ja merellisiä sorsia, kuten virta-alleja.

Kuvia
-----

* Western Brook PondWestern Brook Pond
* Gros Morne -vuoriGros Morne -vuori
* Hirvi Gros MornessaHirvi Gros Mornessa
* Kansallispuiston rannikkoaKansallispuiston rannikkoa

Lähteet
-------

1. ↑  Parks Canada Agency: Report on the State of Conservation of Gros Morne National Park  2004. Parks Canada Agency.  Arkistoitu 7.9.2006. Viitattu 10.8.2006.

Aiheesta muualla
----------------

* Kuvia tai muita tiedostoja aiheesta **Gros Mornen kansallispuisto** Wikimedia Commonsissa

* Virtual Tour (englanniksi)
* Report on the State of Conservation of Gros Morne National Park (Arkistoitu – Internet Archive) (englanniksi)
* Canada World Heritage Sites: Gros Morne National Park (Arkistoitu – Internet Archive) (englanniksi)
* Protected Areas Programme (Arkistoitu – Internet Archive) (englanniksi)
* Gros Mornen kansallispuisto Unescon sivuilla (englanniksi, ranskaksi)

KanadaKanadan kansallispuistot

* Aulavik
* Auyuittuq
* Banff
* Bruce Peninsula
* Cape Breton Highlands
* Elk Island
* Forillon
* Fundy
* Georgian Bay Islands
* Glacier
* Grassland
* Gros Morne
* Gulf Islands
* Gwai Haanas
* Ivvavik
* Jasper
* Kejimkujik
* Kluane
* Kootenay
* Kouchibougnac
* La Maurice
* Mingan Archipelago
* Mount Revelstoke
* Nahanni
* Pacific Rim
* Pelee
* Prince Edward Island
* Pukaswa
* Prince Albert
* Quttinirpaaq
* Riding Mountain
* Sirmilik
* St. Lawrence Islands
* Terra Nova
* Torngat Mountains
* Tuktut
* Ukkusiksalik
* Vuntut
* Wapusk
* Waterton
* Wood Buffalo
* Yoho